**С Ъ О Б Щ Е Н И Е**

Във връзка с внесено в РИОСВ – Враца от инвестиционно предложение (ИП) за: „Извършване на дейности по предварително третиране на строителни отпадъци чрез използване на мобилни инсталации или съоръжения на мястото на образуване и материално оползотворяване на строителни отпадъци в конкретни строителни обекти (строителната площадка или площадката, на която се извършва премахването на строеж,)разположени на територията на област Враца“, с възложител **„**СОФКОНТРАКТ ИНФРАСТРОЙ“ ЕООД, гр. Пловдив, на основание чл. 5, ал. 2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети от Закона за опазване на околната среда (ЗООС):***

Съгласно представената информация в уведомлението се предвижда извършване на дейности по предварително третиране и материално оползотворяване на строителни отпадъци (СО), чрез използване на мобилни инсталации на мястото на образуване в конкретни строителни обекти (строителната площадка или площадката, на която се извършва премахването на строеж), разположени на територията на област Враца.

 На територията на площадките ще се използва мобилна система за натрошаване - мобилна трошачно-сортировъчна инсталация, като според вида на строителните отпадъци ще се използват различни видове оборудване на инсталацията.

След сключване на договор за извършване на услугите строителство и/или разрушаване на територията на съответния строителен обект ще се обособява площадка за подготовка за оползотворяване, рециклиране и материално оползотворяване на строителни отпадъци. Конкретните параметри на площадката в отделните обекти ще са в пряка връзка с вида и количествата на образуваните строителни отпадъци в обекта, както и с изготвения и съгласуван План за управление на строителните отпадъци /ПУСО/ в обекта, в това число предвидените дейности за оползотворяване на образуваните СО и постигане целите на рециклирането/оползотворяването им.

 На площадките, предмет на ИП се предвижда да се извършва подготовка за оползотворяване, подготовка за повторна употреба и/или подготовка за обезвреждане на строителни отпадъци. На всяка площадка ще бъде изградена съответната инфраструктура: площадката ще бъде оградена с осигурен контролно- пропускателен пункт; ще се оборудва с мобилен кантар; ще се изгради асфалтова или временна настилка от трамбован натрошен инертен материал; ще се оразмери според типа и капацитета на използваното съоръжение за третиране на СО; ще се постави фургон за персонала и химическа тоалетна; за събиране на рециклируеми отпадъци като хартия, пластмаса, дървесина и др. ще се поставят контейнери; ще се обособяват отделни зони за разделно съхранение на предварително сортираните отпадъци по вид на материала: бетон, керамика, асфалтобетон, смесени фракции, скални материали и др.; зона за временно съхранение на образуваните при строителство и/или разрушаване опасни строителни отпадъци; зона в която са разположени съоръженията за механично третиране на СО; зона за съхранение и товарене на готовата продукция; зона за измиване на автомобилите преди напускане на площадката.

Отпадъците ще се обработват само механично - без промяна на състава им.

Предвидени са следните дейности по подготовка за оползотворяване, рециклиране и материално оползотворяване на строителни отпадъци: R 12- размяна на отпадъците за оползотворяване, по който и да е от методите с кодове Rl-R-11; R 5- рециклиране/ възстановяване на други неорганични материали; R 10- обработване на земната повърхност, водещо до подобрения за земеделието или околната среда.

 Водата за технологични нужди за оросяване на площадката ще се осигурява от собствена мобилна цистерна-водоноска. Водоснабдяването за питейно-битови нужди ще се осъществява от външна фирма за доставка на бутилирана минерална вода.

От дейността по механично третиране не се формират производствени отпадъчни води.

За персонала е предвидено поставяне на фургон и химическа тоалетна. Електрозахранването ще се осъществява, чрез съществуващи електропреносни мрежи.

 За осъществяване на инвестиционното предложение ще се използва съществуваща пътна инфраструктура, без нужда от промяна и без необходимост от изграждане на нова.

Възложителят е предвидил мерки да намаляване на прахови емисии.

 Не се предвижда съхраняването на химични вещества включени в Приложение 3 на ЗООС, опасни вещества и смеси.

Възложителят е уведомен, че инвестиционното предложение представлява обект по Приложение № 2 на Закона за опазване на околната среда (т. 11, б. “б”). В тази връзка съгласно чл. 93, ал. 1, т. 1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

 Постъпилата документация е изпратена на директора на Басейнова дирекция “Дунавски район” за изразяване на становище, съгласно изискванията на чл. 4а от *Наредбата за ОВОС*, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

***ІІ. По отношение на изискванията на чл. 31 от Закона за биологичното разнообразие:***

На територията на област Враца попадат следните природни обекти от Националната екологична мрежа: 30 бр. защитени територии по смисъла на *Закона за защитените територии* (ЗЗТ), от които: резерват "Врачански карст", природен парк "Врачански Балкан", 15 бр. защитени местности (ЗМ) и 13 бр. природни забележителности (ПЗ); 18 бр. защитени зони съгласно *Закона за биологичното разнообразие* (зони по Натура 2000): 3 бр. за опазване на дивите птици и 15 бр. за опазване на природните местообитания и на дивата флора и фауна.

Така заявеното ИП попада под разпоредбите на чл.2, ал.1, т.1 от Наредбата за ОС, предвид което подлежи на процедура по оценка за съвместимостта му с предмета и целите на опазване на защитените зони, по реда на чл.31, ал. 4, във връзка с ал. 1 от Закона за биологичното разнообразие, която се извършва чрез процедурата по преценяване необходимостта от извършване на ОВОС.

Направената проверка за допустимост по чл. 40, ал. 2 във връзка с чл.12, ал.2 и ал. 4 от Наредбата за ОС, установи, че ИП е допустимо при съобразяване на произтичащите от него ИП, ППП с:

- режимите на защитените територии, определени със Закона за защитените територии, заповедите за обявяване и плана за управление на ПП;

- режимите на защитените зони, определени със заповедите по чл.12, ал. 6 от Закона за биологичното разнообразие.

 *Копие от писмото е изпратено до: общините в област Враца и БДДР – Плевен.*

 /отговорено от РИОСВ-Враца на 27.09.2024 г./